b'\n_START_ARTICLE_\nAgnordal\n_START_PARAGRAPH_\nAgnordal (av norr\xc3\xb8nt agn\xc7\xabr, mothake) er en sidedal der elven renner mot retningen til elven i hoveddalf\xc3\xb8ret. Agnordaler har oppst\xc3\xa5tt ved at elver p\xc3\xa5 hver sin side av et vannskille har (sv\xc3\xa6rt) ulik helning. Elvene p\xc3\xa5 den bratteste siden graver seg raskere ned i terrenget slik at vannskillet flyttes gradvis mot den slakkere siden. _NEWLINE_Vermedalen med elven Verma er en tydelig agnordal til hoveddalf\xc3\xb8ret Romsdalen med Rauma. Elven Verma og Vermedalen har hovedsakelig en \xc3\xb8stlig retning f\xc3\xb8r de faller gjennom Vermefossen til Rauma g\xc3\xa5r mot vest. Vermedalen er en hengende dal over Romsdalen og elven Verma styrter ned en bratt skr\xc3\xa5ning og faller ned i Rauma der Rauma g\xc3\xa5r i en dyp kl\xc3\xb8ft. Trolig drenerte elven Verma tidligere \xc3\xb8stover til L\xc3\xa5gen og vannskillet har her flyttet seg \xc3\xb8stover. _NEWLINE_Forskyvningen av vannskillet fra atlanterhavssiden \xc3\xb8stover er et utbredt trekk p\xc3\xa5 hele Den skandinaviske halv\xc3\xb8y. Fenomenet er tydelig i indre Troms. Ogs\xc3\xa5 store deler av Finnmark med Finnmarksvidda heller i hovedsak mot s\xc3\xb8r, mens elvene Alta og Tana renner mot nord. Isbreer kan ogs\xc3\xa5 ha medvirket til erosjonen som har flyttet vannskillet.  _NEWLINE_ _NEWLINE_I Norge er det flere vassdrag der sideelvene kommer p\xc3\xa5 skr\xc3\xa5 inn mot retningen til hovedelven. Daler som danner slike mothakem\xc3\xb8nstre, kalles agnordaler. Der det er agnorm\xc3\xb8nster, renner gjerne hovedelven i en relativt trang og dyp dal gjennom et h\xc3\xb8ytliggende landomr\xc3\xa5de der agnordalen har sitt opphav. I fortsettelsen av den \xc3\xb8vre delen av hoveddalen, g\xc3\xa5r det en videre dal med en elv som renner i motg\xc3\xa5ende retning til hovedelven. _NEWLINE_Dindalen med Dind\xc3\xb8la er en agnordal til hoveddalf\xc3\xb8ret for elven Driva. Vermedalen med elven Verma er en agnordal til hoveddalf\xc3\xb8ret Romsdalen med Rauma. Gr\xc3\xb8dalen er en sidedal til Sunndalen og renner \xc3\xb8stover f\xc3\xb8r den ved Gj\xc3\xb8ra m\xc3\xb8ter hovedelven Driva som renner vestover til Sunndals\xc3\xb8ra.Drivdalen som kommer ut i dalf\xc3\xb8ret Oppdal er ogs\xc3\xa5 en agnordal. Denne dalen var en gang en del av et dalsystem som gikk mot nord\xc3\xb8st gjennom Gauldalen til Trondheimsfjorden. Tilstr\xc3\xb8mming av elver fra begge sider i dalf\xc3\xb8ret gjennom Oppdal viser alle det samme agnorm\xc3\xb8nsteret. Dette kan forklares med at vannskillet tidligere l\xc3\xa5 lenger mot vest og at agnordalene var del av en tidligere dalforming som drenerte \xc3\xb8stover. Agnordalene til Oppdal var tidligere del av et vassdrag som gikk i motsatt vei. Trolig har de korte, bratte elvene som renner mot vest, stj\xc3\xa5let sideelver fra de lange, slake elvene som g\xc3\xa5r i \xc3\xb8stlig retning. Ved Jotunheimen har vannskillet mellom Sogn og \xc3\x98stlandet flyttet seg markert \xc3\xb8stover mellom Drammensvassdragets og Glommavassdragets nedb\xc3\xb8rsfelt._NEWLINE_Agnordaler finnes ikke bare ved Norges hovedvannskille mellom \xc3\xb8st og vest. Ved vannskillet mellom Aura og Litldalen (som ender p\xc3\xa5 ved Sunndalsfjorden like ved Sunndalens munning) har Litldalselva og R\xc3\xb8dbergs\xc3\xa5a gravd seg s\xc3\xa5 dypt i terrenget av R\xc3\xb8dbergs\xc3\xa5a/Skarvedalselva som tidligere drenerte til Eikesdalsvatnet n\xc3\xa5 drenerer til Sunndalsfjorden. Jordalen og \xc3\x98vsthusdalen er agnordaler til N\xc3\xa6r\xc3\xb8ydalen og drenerer til Sognefjorden, mens de f\xc3\xb8r siste istid drenerte mot Voss.'